Հիշեցնենք, անցյալ շաբաթ Ազգային ժողովի ղեկավար կազմի հետ նոր ձեւաչափով Բաղրամյան 26-ում տեղի ունեցած հադիպման ժամանակ Սերժ Սարգսյանը թափանցիկ ակնարկներ էր արել Ազգային ժողովի հաջորդ նախագահի թեկնածուի վերաբերյալ: Նա գովաբանել էր ԱԺ գործող նախագահ Արա Բաբլոյանին, ինչը քաղաքական շրջանակներում շատերին թույլ էր տվել եզրակացնել, որ Սերժ Սարգսյանի համար ԱԺ նախագահի ՀՀԿ-ական թեկնածուն Արա Բաբլոյանն է, եւ հենց նա էլ ՀՀԿ-ի կողմից կառաջադրվի այդ պաշտոնի համար: